CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34537)
  + [Valencià](/va/acuerdo/34645)






Selector de idioma

Leer

* [Español](/es/acuerdo/34258)
* [Valencià](/va/acuerdo/34475)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023

Data d'aprovació
:   26/01/2023

Data de publicació
:   27/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/34203)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34448)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34399)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023&url=https://www.boua.ua.es/va/acuerdo/34869)

**Títol:** CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 26 de gener de 2023

CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023

1.    Objecte de la convocatòria i procediment de concessió

El Vicerectorat de Relacions Internacionals i Cooperació per al Desenvolupament en col·laboració amb la [Direcció de Relacions i Projectes Institucionals](https://web.ua.es/es/dir-inst) convoca ajudes per a la participació de l'estudiantat de la Universitat d'Alacant (d'ara endavant, UA) en la Transform4Europe Week, dins del marc del programa Universitats Europees Transform4Europe.

L'aliança Transform4Europe (d'ara endavant, aliança) està formada per set universitats de diferents regions europees:

·         Universitat del Sarre (Alemanya)

·         Universitat d'Alacant (Espanya)

·         Acadèmia d'Arts d'Estònia (Estònia)

·         Universitat de Silèsia en Katowice (Polònia)

·         Universitat de Sofia (Bulgària)

·         Universitat de Trieste (Itàlia)

·         Universitat Vytautas Magnus (Lituània)

L'objectiu d'aquesta aliança és contribuir a la millora i la transformació de les regions del consorci Transform4Europe en entorns sinèrgics, innovadors i atractius de referència des del punt de vista del coneixement, amb la intenció de millorar la qualitat, el rendiment i la competitivitat internacional de l'Espai Europeu d'Educació Superior.

La Transform4Europe Week es concep com l'instrument clau de l'aliança per a augmentar significativament el nombre de mobilitats d'estudiants. Es presenta com una iniciativa de curta duració innovadora i atractiva per a l'aprenentatge, l'ensenyament i la formació.

L'objecte d'aquesta convocatòria, en règim de concurrència competitiva, és donar la possibilitat a l'alumnat de la Universitat d'Alacant de participar en les setmanes internacionals (Transform4Europe Weeks) organitzades per les universitats de l'aliança Transform4Europe; universitats amb les quals la UA ha subscrit convenis d'intercanvi d'estudiants. Aquest intercanvi es farà amb l'objectiu de reconeixement acadèmic i d'aprofitament, com també d'adequació al perfil curricular.

2.    Requisits de les persones beneficiàries

Per a obtenir la condició de persona beneficiària i sol·licitar aquesta AJUDA caldrà que l'alumnat:

·         Estiga matriculat en la UA en un programa d'estudis conduent a l'obtenció d'un mateix títol oficialment reconegut de grau, màster o doctorat, tant en el moment de la inscripció en el programa de mobilitat com durant l'intercanvi.

·         Haja de tenir acreditat un nivell d'anglès B2 com a mínim. Només podran ser considerats aquells documents obtinguts o computats fins a la data en què finalitze el termini de presentació de sol·licituds.

Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que seran valorats són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües - Pla d'Acreditació Lingüística (<https://sl.ua.es/va/acreditacio/acreditacio-en-llengues.html>).

Pel que fa a l'acreditació d'idiomes per superació d'assignatures, únicament es podran admetre les superades fins a la convocatòria C4 del curs 2021-22 inclusivament.

·         No haja obtingut plaça definitiva en un altre programa de mobilitat per al mateix semestre sol·licitat.

·         No haja incomplit la normativa de qualsevol programa gestionat pel Servei de Relacions Internacionals.

3.    Nombre, dotació i duració de les ajudes

3.1. Es concedirà un nombre màxim de 50 ajudes.

3.2. Del total de places, se'n reserven 3 per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places per persones amb diversitat funcional, seran acumulades a les places del torn general.

3.3. Les places d'intercanvi seran concedides per a estudiar durant un període lectiu concret en el segon semestre del curs acadèmic 2022-23 i primer semestre del curs acadèmic 2023-24. El període lectiu serà el que establisca la universitat de destinació i oscil·larà entre 3 i 5 dies.

3.4. Les persones beneficiàries de les ajudes podran participar únicament en una Transform4Europe Week de les oferides en aquesta convocatòria.

3.5. L'oferta de places, institucions de destinació, dates concretes, i nombre de places disponibles, es pot consultar en l'adreça web següent:

<https://sri.ua.es/va/movilidad/t4e/transform4europe-week-2023.html>

Així mateix, en la pàgina web de l'oferta es pot trobar més informació sobre cada institució, com també els enllaços a les universitats sòcies.

La UA promou aquest programa de mobilitat amb la concessió d'ajudes, que en cap cas seran destinades a cobrir la totalitat dels costos dels estudis a l'estranger.

L'Oficina de Gestió de Projectes Institucionals de la Universitat d'Alacant s'encarregarà de reservar i abonar l'import dels vols i hotels i, per tant, de conservar tota la documentació relativa a aquestes despeses.

Les despeses finançades per la UA seran les següents:

·         Hotel mitja pensió (desdejuni i sopar). Màxim 7 dies, 6 nits (modificable segons disponibilitat de vols)

·         Vol d'anada i tornada

L'inici i el final del viatge estarà previst, en tot cas, des d'Alacant. L'origen i la destinació dels vols estaran subjectes a disponibilitat.

No serà reembossada cap despesa addicional incorreguda per l'estudiant.

4.    Termini i procediment de presentació de sol·licituds

4.1. Termini de presentació: del 30 de gener al 3 de febrer del 2023, a les 12.00 hores del migdia

4.2. Procediment de presentació

4.2.1. Caldrà emplenar el formulari de sol·licitud a través de l'enllaç següent:

<https://cvnet.cpd.ua.es/uacuestionarios/acceso/preguntas.aspx?idcuestionario=159599&idioma=ca>

4.2.2. S'hauran d'indicar per ordre de preferència les destinacions, i podrà optar-se'n a un màxim de 6. Les universitats de destinació seleccionades i l'ordre de prioritat d'aquestes no podrà ser modificat per l'alumnat una vegada finalitzat el termini de presentació de sol·licituds i no serà motiu d'al·legació.

4.2.3.  Documentació acreditativa de coneixement d'idiomes.

El Servei de Relacions Internacionals consultarà la formació lingüística acreditada en la UA per a comprovar si es compleix amb els requisits exigits per les universitats de destinació seleccionades.

L'alumnat interessat en programes de mobilitat haurà de comprovar els èxits obtinguts en matèria lingüística que apareixen en UACloud, Expedient acadèmic, Consultar, Expedients, Acreditació i capacitació docent en llengües i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües - Pla d'Acreditació Lingüística (<https://sl.ua.es/va/acreditacio/acreditacio-en-llengues.html>).

Només podran ser considerats aquells documents obtinguts fins a la data en què finalitze el termini de presentació de sol·licituds.

5.     Criteris d'adjudicació

5.1. Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue.

5.2. La selecció es resoldrà d'acord amb la valoració dels mèrits acreditats per cada estudiant atès el barem que es detalla en l'[Annex](/Acuerdos/DescargarAnexoxId?idanexo=608867&idacuerdo=34243&idioma=es).

Tots els mèrits presentats hauran de reunir-se en la data de finalització del termini de presentació de sol·licituds, i s'acreditaran en la forma que s'estableix en cada cas.

El barem comprendrà dos apartats i la puntuació total resultarà de la suma d'aquests: a+b.

a)    Expedient acadèmic

b)    Coneixement de l'idioma

5.3. Notificacions. Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es faran en l'adreça web <https://sri.ua.es/va/movilidad/t4e/transform4europe-week-2023.html>, que substitueix la notificació a les persones interessades i produeix els mateixos efectes.

En aquesta mateixa direcció es troba la resta d'informació general referent a la convocatòria, l'annex, i l'accés a tota la normativa i legislació esmentada en aquesta.

5.4. Prioritats. La selecció es farà tenint en compte les prioritats següents:

·         Prioritat 1: Estudiants pertanyents al Programa de Transform4Europe Student Ambassadors en les edicions 21-22 o 22-23. Això es reflectirà sumant 30 punts als obtinguts en el barem.

·         Prioritat 2: Estudiants que hagen sigut part activa del Transform4Europe Student Council en algun moment des de l'inici del projecte Transform4Europe. Això es reflectirà sumant 20 punts als obtinguts en el barem.

·         Prioritat 3: Estudiants que no hagen participat anteriorment en una Transform4Europe Week. Això es reflectirà sumant 10 punts als obtinguts en el barem.

·         Prioritat 4: Estudiants que hagen participat anteriorment en una Transform4Europe Week.

Cada prioritat preval sobre les posteriors.

Les places seran distribuïdes per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir-hi el desempat. Si persistira la mateixa puntuació, es decidirà mitjançant un sorteig.

6.    Òrgan gestor i Comissió de Valoració

6.1. Òrgan gestor

L'òrgan gestor de la convocatòria, el Servei de Relacions Internacionals, en col·laboració amb la Direcció de Relacions i Projectes Institucionals, s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [hckfpbyfidpccy@qq.dr](mailto:tfxjgsxdddlppq@cl.jl).

Quan la sol·licitud no reunisca els requisits o no s'acompanye la documentació que resulte exigible es notificarà a la persona i se sol·licitarà la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius amb indicació que si així no es fera es tindrà per desistida de la seua petició prèvia resolució que haurà de ser dictada en els termes previstos legalment.

6.2. Comissió de Valoració

La Comissió de Valoració titular estarà formada per:

·         Presidenta: vicerectora de Relacions Internacionals i Cooperació per al Desenvolupament

·         Secretària: subdirectora de Mobilitat d'Estudiants

·         Vocal: directora del Servei de Relacions Internacionals

La Comissió de Valoració suplent estarà formada per:

·         President: director del Secretariat de Mobilitat (responsable de la Coordinació Institucional Erasmus+)

·         Secretària: subdirectora de Gestió de Projectes de Mobilitat

·         Vocal: gestora en cap de Convocatòries i Gestió Econòmica

La Comissió de Valoració es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sri.ua.es/va/movilidad/t4e/transform4europe-week-2023.html>, que substitueix la notificació a les persones interessades i produeix els mateixos efectes.

7.1. Procediment de selecció

Expirat el termini de presentació de sol·licituds, el Servei de Relacions Internacionals publicarà en la seua pàgina web la baremació provisional de cada persona sol·licitant i, si escau, les sol·licituds excloses provisionalment i els motius d'exclusió. Es concedirà un termini de cinc dies hàbils perquè esmenen el defecte que n'haja motivat l'exclusió o al·leguen el que creguen convenient per a corregir qualsevol error que s'haja produït respecte de la baremació (idioma acreditat i nota mitjana) i crèdits superats.

Transcorregut aquest termini i una vegada revisades les al·legacions, el Servei de Relacions Internacionals publicarà la baremació definitiva de cada persona sol·licitant i, si escau, les sol·licituds excloses de manera definitiva. Seguidament publicarà la resolució provisional d'assignació de places i la llista d'espera, i es concedirà un termini de cinc dies hàbils per a presentar renúncies sense que aquestes penalitzen (vegeu punt 8) o presentar al·legacions sobre el que estimen oportú respecte a l'adjudicació de places. Les renúncies presentades en el termini esmentat donaran lloc al moviment corresponent de places, seguint l'ordre de baremació. El resultat d'aquest moviment serà publicat en la Resolució Definitiva.

Posteriorment l'alumnat seleccionat haurà d'aportar:

1. Model 145 (retencions d'IRPF).   
2. Fitxer de tercers (formulari de dades personals i dades bancàries).

7.2. Llista d'espera

S'establirà una llista d'espera de 20 persones sol·licitants, a les quals es contactarà a mesura que quede alguna plaça vacant a causa de renúncies.

8.    Renúncia i penalització

No es permeten renúncies parcials, per tant, no es podrà formalitzar la renúncia i mantenir alguna de les destinacions sol·licitades, sinó que l'estudiant renuncia a la participació en el programa.

La renúncia s'ha de notificar per escrit al Servei de Relacions Internacionals a través d'UACloud - eAdministració - Instància Genèrica (dirigida al Servei de Relacions Internacionals).

Les renúncies no penalitzaran mentre siguen presentades en el termini establit en la Resolució Provisional.

Si les renúncies són presentades fora d'aquest termini, hi haurà penalització. Aquesta consistirà a perdre la preferència en la pròxima sol·licitud que es faça, en la Transform4Europe Week, durant aquest curs acadèmic o els dos següents, i es donarà prioritat a la resta d'estudiants.

En cas d'haver obtingut plaça i no incorporar-se a la destinació sense haver presentat renúncia amb anterioritat a l'inici de la Transform4Europe Week, la participació serà cancel·lada d'ofici. A més, se li podrà penalitzar amb l'exclusió en la pròxima sol·licitud que faça en la Transform4Europe Week durant aquest curs acadèmic i els dos següents.

9.   Reconeixement acadèmic i aprofitament

Com a reconeixement per la participació en la Transform4Europe Week, els estudiants rebran un certificat emès pel Vicerectorat de Relacions Internacionals i Cooperació per al Desenvolupament de la Universitat d'Alacant. Aquest certificat donarà dret a la persona participant al reconeixement d'un nombre concret de crèdits corresponents al mòdul que trie a l'hora de la inscripció en destinació.

10. Taxes acadèmiques i capacitat econòmica

Els convenis d'intercanvi d'estudiants estableixen la gratuïtat de les taxes acadèmiques en les universitats de destinació durant el període en què es fa la mobilitat.

Cada estudiant haurà de continuar abonant les taxes acadèmiques habituals en la UA durant el període de mobilitat en el país de destinació.

11. Justificació de persones beneficiàries.

La justificació és prèvia a la concessió mitjançant l'acreditació dels requisits exigits per a la seua concessió.

12. Marc legal i pressupostari

Aquesta convocatòria es regeix, a més de per les normes establides en aquesta, per les disposicions europees per al Programa Erasmus+, per la Normativa General de Mobilitat de la Universitat d'Alacant i per les Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16156](https://www.boua.ua.es/Acuerdos/DescargarAcuerdo/16414)).

La convocatòria d'ajuda es troba recollida en la línia de subvenció 2023LS0088 de l'edició 2023 del Pla Estratègic de Subvencions 21-23 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

Per a aquesta convocatòria, la dotació màxima de les ajudes corresponent al projecte Transform4Europe és de 70.000€ i serà sufragada amb càrrec a l'aplicació 10.10.3Z.45.35 del centre de despesa 5220, de l'Oficina de Gestió de Projectes Institucionals.

L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

El romanent no aplicat romandrà en la clau pressupostària assignada al projecte del centre de despesa 5220, de l'Oficina de Gestió de Projectes Institucionals.

13. Obligació de la persona beneficiària

a)    No acceptar cap altre ingrés incompatible amb la percepció de les dotacions de les ajudes.

b)    Matricular-se en la UA i en la universitat d'acollida, durant el període acadèmic en què desenvolupe la seua estada.

c)    Assistir en la seua totalitat a l'event

d)    Mantenir contacte i estar localitzable tant pel Servei de Relacions Internacionals com per la coordinadora o el coordinador, que podran posar-se en contacte amb l'alumnat en qualsevol moment, tant durant tot el procés de selecció com durant l'intercanvi, a través del correu electrònic de la UA, i també facilitar les dades de contacte en cas d'emergència.

e)    Comunicar immediatament qualsevol canvi de la sol·licitud inicial; en concret, al Servei de Relacions Internacionals, el referent a renúncia.

f)     Tenir uns coneixements de l'idioma suficients per a integrar-se en la universitat de destinació. La UA no es fa responsable de les mancances que en aquest sentit puga tenir l'alumnat, ni de les conseqüències que se'n puguen derivar com, per exemple, la no acceptació per part de la institució de destinació.

g)    En cas que la institució de destinació ho requerisca, podrà contractar una assegurança que cobrisca les contingències de malaltia comuna, accident i repatriació.

h)    Responsabilitzar-se dels tràmits seguits per a la inscripció en la universitat d'acollida.

i)     Acceptar totes les condicions del programa d'intercanvi.

j)     Inscriure's en el Registre de Viatgers:

<https://registroviajeros.exteriores.gob.es/> del Ministeri d'Afers Exteriors, Unió Europea i Cooperació i consultar periòdicament les seues recomanacions de viatge [https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) específiques per al país on es farà la mobilitat, com també les del Ministeri de Sanitat: [https://www.sanidad.gob.es/profesionales/saludpublica/ccayes/alertasactual/ncov/spth.htm](https://www.sanidad.gob.es/profesionales/saludPublica/ccayes/alertasActual/nCov/spth.htm)

En cas de situacions excepcionals al país de destinació caldrà seguir en tot moment les indicacions de l'ambaixada corresponent, com també de la universitat d'acollida, i comunicar la seua situació al Servei de Relacions Internacionals.

14. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

-       La universitat de destinació amb l'objectiu de gestionar el programa de mobilitat.

-       L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-       Entitats financeres.

-       Administració local i autonòmica.

-       Ambaixades, consolats d'Espanya a l'estranger.

-       L'Oficina de Gestió de Projectes Institucionals i l'agència de viatges que aquesta contracte, per a gestionar la reserva de vol + hotel.

Els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els drets i la Política de Privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

15. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de gener del 2023

La rectora,

PD de signatura, vicerectora de Relacions Internacionals i Cooperació per al Desenvolupament

(Resolució de 22 de desembre del 2020)

Rosa María Martínez Espinosa

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA DE SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK 2023](/va/acuerdo/36708)
      14/03/2023

Documents annexos:
------------------

* [Descargar 34844\_5\_Convocatoria\_Transform4Europe Week 2023\_Anexo\_val.pdf](/Acuerdos/DescargarAnexoxId?idanexo=608867&idacuerdo=34579)
* [Descargar 34381\_5\_Convocatoria\_Transform4Europe Week 2023 Anexo\_cas.pdf](/Acuerdos/DescargarAnexoxId?idanexo=609122&idacuerdo=34778)





[Carretera Sant Vicent del Raspeig s/n  
03511 Sant Vicent del Raspeig - Alacant  
 Tel. 77 958 3021 - Fax 74 119 7374](https://www.google.es/maps/@30.939611,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12185&trk=tyah&trkInfo=tarId%3G4017571756538%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)